Diari Oficial de la Generalitat Valenciana


Sumari del DOGV 4205, del 07-03-2002 (2002/1942)

ORDRE de 21 de febrer de 2002, de la Conselleria d'Economia, Hisenda i Ocupació, per la qual acorda la mutació demanial de 6.630 m² de l'immoble situat a Castelló, avinguda de José Ferrandis Salvador, núm. 6.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4205

Data del DOGV
:   07-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/1942


Data del document
:   21-02-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Castelló de la Plana
    * propietat immobiliària
    * cultura regional

ORDRE de 21 de febrer de 2002, de la Conselleria d'Economia, Hisenda i Ocupació, per la qual acorda la mutació demanial de 6.630 m² de l'immoble situat a Castelló, avinguda de José Ferrandis Salvador, núm. 6. [2002/1942]
  
Mitjançant Reial Decret 665/1986, de 21 de febrer, fou transferit per l'administració de l'Estat a la Comunitat Valenciana, l'immoble situat a Castelló, avinguda de José Ferrandis Salvador, núm. 6, que s'afectà a la Conselleria de Cultura, Educació i Ciència, com institut de formació professional ?Costa Azahar?.
  
Consta en l'Inventari General de Béns i Drets de la Generalitat Valenciana amb el codi A02/12/040/0077.
  
Mitjançant Ordre de 21 d'abril de 1992, de la Conselleria d'Economia i Hisenda, s'acordà la mutació demanial de 6.630 m² del moble mencionat, que quedaren adscrits a la Conselleria d'Indústria, Comerç i Turisme per a destinar-los a la creació d'un centre de formació turística.
  
Segons informació del director territorial de Cultura i Educació de Castelló, mai es va arribar a cap tipus d'actuació en relació amb l'immoble objecte de la mutació demanial mencionada, i tant el solar com l'edifici s'han usat ininterrompudament per a la prestació del servei públic educatiu des de la seua transferència per l'Estat.
  
S'estima oportú, doncs, desafectar els 6.630 m² de terreny de Presidència de la Generalitat (que actualment té competència en matèria de turisme) i adscriure'ls a la Conselleria de Cultura i Educació, el que implica la seua mutació demanial.
  
Vistos els antecedents i d'acord amb les facultats que m'atribueix l'article 71 de la Llei 3/1986, de 24 d'octubre, de Patrimoni de la Generalitat Valenciana,
  
ORDENE
  
Primer
  
Acordar la mutació demanial dels 6.630 m² de terreny de l'immoble situat a l'avinguda de José Ferrandis Salvador, núm. 6, de Castelló, que consten en l'Inventari General de Béns i Drets de la Generalitat Valenciana amb el codi A02/12/040/0077, i queden adscrits a la Conselleria de Cultura i Educació, a la qual correspondrà l'exercici de les competències demanials sobre aquests, inclosa l'administració i conservació.
  
Segon
  
Que les conselleries interessades designen representants perquè concórreguen amb el designat per la Direcció General de Patrimoni, per a formalitzar la corresponent acta de mutació demanial on es reflectisca el canvi de destinació dels immobles.
  
València, 21 de febrer de 2002
  
El conseller d'Economia, Hisenda i Ocupació
  
VICENTE RAMBLA MOMPLET